Samba-samba

An samba-samba o Mantis religiosa sarong insekto napipisan sa pamilya kan Mantidae (‘mantids’), na iyo an pinakadakulang pamilya kan order na Mantodea (mantises). An komun na arapodan sainda na samba-samba huli sa tayo' nindang garo nakaluhod sa aktong pagpangadye o pagsamba na an duwang kalamias nakataas. 

Magbabae o lalake igwang matilabang hawak na may duwang padis na pakpak. An risa-risang paghihitsura daa kaining mga Mantodea iyo an triangulong payo kaini na nabibirik-birik wala too saka may mga matang butlog na sinasabing compound, dangan an enot na padis na mga kalamias natitiko-tiko' may gari'ging matatarom na pwede iipit o ipugol kan saindang dinadakop na mga biktima. An lokton nakakaagid igdi pero saradit saka dai man nakaansyas na garo mapangadye. Bako man totoo kapamilya kaini an samba-samba. 

Sa Alemnya daa an M. religiosa nakalista na "namimiligro" segun sa German Red List. Dai ini dapat pagkoro-kaptan o atamanon komo alag. Alagad, an iba gustong mag'ataman kaini.

Toltolan 

Mantodea kan Aprika
 Mantodea kan Asya
 Mantodea kan Europa
Mantodea kan Norte Amerika
 Mantodea kan Sur-subangan na Asya
 Mga insektong nagkokontrol sa mga peste